Kampene endret seg til en blodig stillstand da mørket falt på, og kraftig tordenvær begynte å bevege seg inn. «Land Merrimack», det første tilfellet av et pansret jernbanebatteri som ble brukt i kamp, bombarderte Unionens front, noen av granatene nådde så langt bakover som felthospitalet. Den siste hendelsen den kvelden var da Vermont-brigaden i et forsøk på å holde flanken sør for Williamsburg Road, angrep inn i skogene og ble møtt med morderisk beskytning. De fikk større tap enn noen annen brigade på slagmarken den dagen.